**Referat fra møte FAU 26.09.23**

**Tilstede:** Gjertru L. Håvik, Linda Holte, Anna S. Jensen, Elisabeth Skarveland, Elin L. Bergstrand, Anette Berdal

**Ikke møtt:** Henriette Nøstdahl, Kristine Jerndahl, Joachim Strøm, Alexander Frantzen, Zoe Espe

Vi startet med en presentasjon og gikk så videre på saklista.

**Sak 1/23:** **Foreldreutvalgets oppgaver**

Anette gikk gjennom foreldreutvalgets oppgaver. Foreldrerådet skal arbeide for å skape et godt samhold mellom hjemmet og skolen, legge til rette for trivsel og positiv utvikling hos elevene og skape kontakt mellom skolen og lokalsamfunnet.

Foreldreutvalgets oppgaver legges ved.

Leder av FAU setter opp møteliste og kaller inn til møte. Referat fra FAU-møter sendes alle foresatte og skolens ledelse. Saker som gjelder en klasse eller hele skolen, må tas opp med alle foresatte før det behandles som sak i FAU.

FAU lager aktivitetskalender for skoleåret 2023-2024 på første møte. Aktivitetskalenderen oversendes skolen. Aktiviteter som FAU tradisjonelt har hatt for skolen er: Halloween, Julegrantenning, Karneval og 17. mai tog.

**Sak 2/23: Valg Av leder, sekretær og kasserer**

Elisabeth Skarveland ønsket å fortsette som leder, hun ble gjenvalgt.

Anna S. Jensen sa seg villig til å være både kasserer og sekretær. Hun ble valgt som kasserer.

Henriette Nøstdahl var ikke tilstede, men ble valgt som sekretær. Om Henriette ikke ønsker å være sekretær, har Anna sagt at hun kan ta vervet.

**Sak 3/23: Taushetserklæring**

Alle som var tilstede skrev under taushetserklæring. Leder fikk ansvaret for at de som ikke var tilstede skriver under på taushetserklæring. Taushetserklæringene oppbevares i perm som leder har.

**Eventuelt**

* Alle klassekontaktene oppretter whatsapp-grupper for foresatte i sin respektive klasse. Det er også laget en whatsapp-gruppe for FAU.
* Neste FAU-møte er tirsdag 03.10.23 kl. 16.00, hjemme hos Elisabeth Skarveland. Elisabeth sender adressen på whatsapp-gruppa.

Skolens lokaler er selvfølgelig disponible for møter i FAU. Det kan være greit å ha møtene på skolen i tilfelle ledelsen skal innom for redegjørelse eller informasjon.

* Foreldrerådets oppgaver ligger ved under referatet.

**Ref. Anette Berdal**

**Vedlegg:**

**Hva er foreldrerådet?**  
Skolens foreldre har rett til medvirkning i skolen, og skal ha medansvar. Foreldremedvirkning bygges på foreldrenes hovedansvar for barnas utvikling og opplæring. Alle foreldre med barn på skolen er automatisk medlemmer av Foreldrerådet. Foreldrerådet kan velge et arbeidsutvalg (FAU). Foreldrerådet skal arbeide for å skape et godt samhold mellom hjemmet og skolen, legge til rette for trivsel og positiv utvikling hos elevene og skape kontakt mellom skolen og lokalsamfunnet (Privatskoleloven § 5-4)

**Hva er Foreldrerådets arbeidsutvalg (FAU)**FAU er det utøvende organ for foreldrerådet og skal fremme fellesinteressene til foreldrene og medvirke til at foreldre tar aktiv del i arbeidet for å skapet et godt skolemiljø. Det skal videre arbeides for å skape et godt samhold mellom hjem og skolen, legge til rette for trivsel og positiv utvikling hos eleven og skape kontakt mellom skolen og lokalsamfunnet.

* FAU kan være bindeleddet mellom foreldre og skolen.
* FAU skal sikre reel medvirkning fra foreldrene.
* FAU er ansvarlig for Foreldrerådets økonomi.
* Foreldrerådet og FAU skal ha rett til å ha en representant som kan delta på skolestyremøtene (Uttalerett, ikke stemmerett).

**Hva er FAUs rolle?**  
FAU skal legge til rette for reell medvirkning fra foreldrene, og bidra til et godt samarbeid mellom hjem og skole. Det er mange fordeler med å være FAU-representant. Som medlem av FAU kan du:

* bli godt kjent med skolens virksomhet
* bli kjent med skolens ledelse
* bli kjent med andre foreldre
* bidra til en bedre skolehverdag for elevene

**Hvordan arbeider FAU?**  
FAU samler FAU-representanter til felles møte ca. 2-3 ganger/halvår (eller oftere avhengig av saksomfang). Aktuelle saker kan komme fra foreldrene (via klassekontaktene), klassekontaktene, foreldremøtene og elevrådet. FAU vil påvirke foreldrene til å ta aktivt del i arbeidet for å skape engasjement og interesse for et godt skolemiljø og bidra til samarbeid med skolens ledelse og ansatte.

FAU har et medansvar for at elevenes læringsmiljø er trygt og godt, og skal skape kontakt mellom skolen og nærmiljøet.

**FAU representanter og klassekontakter**  
FAU består av klassekontakter som representerer hvert av klassetrinnene. Det må velges en leder, kasserer og sekretær blant FAU medlemmene. Klassekontaktene velges på første foreldremøte som normalt vil avholdes i september. Klassekontaktene er medlemmer av Foreldrerådet arbeidsutvalg. Det velges nye representanter for hvert år.

Leder av FAU setter opp møteliste og kaller inn til møte.  
Referater fra FAUs møter sendes ut til alle foresatte og skolen.

FAU legger aktivitets- og informasjonsplan for sitt arbeid. Klassekontaktene/FAU skal planlegge og organisere aktiviteter og trekke de andre foresatte med for å delta. Klassekontaktene er bindeledd med foreldrene i hver klasse. Saker som gjelder en klasse eller hele skolen må tas opp med alle foresatte før det behandles som sak i FAU. Saken tas deretter opp med skolens ledelse.

**Tradisjonelle aktiviteter som FAU har hatt for hele skolen er:**

-Halloween 31. oktober

-Julegrantenning i begynnelsen av desember

-Karneval i februar

-17. mai tog/arrangement

Vi arbeider kontinuerlig for et godt skolemiljø:

Plan for skolemiljø med handlingsplan hvis saker oppstår

Ordensreglement. Styrende for skoletiden.

Hvis dere blir kontaktet ang. en elevsak må dere ikke ta stilling til det, men varsle skolen slik at saken blir belyst. Det er alltid flere involverte.

Ta utgangspunkt i det positive og jobb ut fra det.

Framsnakking

**Taushetsplikt**  
Forvaltningslovens bestemmelser om taushetsplikt gjelder for medlemmer av samtlige av skolens rådsorganer (opplæringsloven § 15-1.)